cyanic-selkie/wikianc huggingface dataset:
Den Sekreto
Nickelson ta logra konkista Ishantely? Nan lo por enfrentá e bueltanan di bida? Kon ta bai para ku Ishantely ku Desi? Ta ken Desi ta paga, pa investigá kiko... Kada ken tin nan agènda. Pero tiki tiki, kada mentira, kada desepshon, kada buèlta lo sali na kla... Di tur e kosnan ku ta sosodé "Den Sekreto"!
"Den Sekreto" Un radionovela presentá pa Telecuracao FM (TCFM) 93.3 FM. (www.telecuracao.fm)
Nova Scotia
Nova Scotia ta un provinsia di Canada. Tin un área di 52.942 kilometer kuadrá i un poblashon di 923.598 habitante (2016).
Su kapital ta e siudat di Halifax.
Parlamento di Sint Maarten
Parlamento di Sint Maarten (hulandes: Staten van Sint Maarten; ingles: Parliament of Sint Maarten) ta e parlamento unikameral di Sint Maarten, pais outónomo dentro di Reino Hulandes. E parlamento ta konstituí pa 15 miembro ku ta wòrdu elegí periodikamente pa un término di kuater aña.
Historia
E promé parlamento a wòrdu inougurá dia 10 di òktober 2010, fecha di e disolucion di Antia Hulandes. Promé ku 10 di oktober 2010 Sint Maarten tabatin un konseho insular ku 11 miembro i tabata representa den Parlamento di Antias Hulandes ku 11 asiento.
Lema di Parlamento di Sint Maarten ta Coram Populo (E Presensia di e Pueblo - Openly in Presence of the People).
Rilove Janga
Rilove Janga (☆ 27 di ougùstùs 1987) ta un futbolista boneriano ku ta hunga komo mediokampo pa Real Rincon i e tim nashonal di Boneiru.
Chris Engels
Christian Joseph Hendrikus (Chris) Engels (☆ 19 di novèmber 1907 na Rotterdam - † 20 di desèmber 1980 na Kòrsou) tabata un mediko, pintor, poeta, músiko i un pionero kultural na Kòrsou.
Rilove Janga
Janga a hunga pa varios klup di futbòl boneriano, entre nan Vespo (2006-2007), Atlétiko Flamingo (2007-2008) i (2015-2018), Juventus Antriol (2009-2014) i Real Rincon desde 2018. Dia 13 di òktober 2010 ela debutá internashonalmente pa e tim nashonal di Antias Hulandes sufriendo un derota (2-1) kontra Sürnam. Dia 14 di novèmber 2013 ela debutá pa Boneiru den un enkuentro ku Sürnam.
Chris Engels
Biografia
Chris Engels a nase i lanta na Rotterdam i ta yu di Johannes Engels i Margaretha Tournier. Su tata tabata prosedente di un famia empresarial ku tabata opera e restourant "Grand Café Engels". Engels ta studia medisina na Leiden i ta establese su mes komo dokter-misionario na Kòrsou na 1936.
Na 1939 e ta kasa ku Lucila Boskaljon, kende tambe tabata artista. Huntu nan tabatin kuater yu: 3 homber i un yu muhe.
Engels ta funda e revista literario "De Stoep" na 1940, den kual e tabata skirbi tambe bou di e pseudonimo Luc Tournier. Huntu ku su suegro Rudolf Boskaljon e tabata na 1947 ko-fundadó di Museo di Kòrsou i a sirbi hopi aña komo su dirigente.
Engels a fayesé dia 20 di desèmber 1980 a kousa di un aksidente di tráfiko. Na 1952 ela risibí un kondekorashon real komo "Ridder" den Orden di Oranje-Nassau.
Universidat di Princeton
Universidat di Princeton ta un skol akademiko privá situa na Princeton, New Jersey, Merka. Na 1746 e wordu fundá, loke ta hasié e di kuater institushon di enseñansa superior mas bieu na Merka. Na 1896 el a keda rekonosi ofisialmente komo universidat i a kambia su nomber di Kolegio di New Jersey pa Universidat di Princeton.
Elias Römer
Elias Aloysius (Jai) Römer (☆ 22 di sèptèmber 1890 na Kòrsou - † 9 di sèptèmber 1957 na Kòrsou) tabata un polítiko antiano. E tabata miembro di e Kolegio General Ehekutivo (CAB) di Antias Hulandes (antes "Teritorio Kòrsou") di 10 di mei 1949 te 14 di yüli 1949. Entre 1947 i 1949 e tabata presidente di Parlamento di Antias Hulandes (antes "Parlamento di Teritorio Kòrsou").
Biografia
Elias Römer a nase na Kòrsou i a bishita Hendrikschool, unda su tata tabata maestro di skol. Na kas el a kontinua su enseñansa serka su tata i abogado Corneille H. Jonckheer Wz. Ku 18 aña el a kuminsa su karera den gobièrnu i a kumpli 40 aña di servisio okupando varios funshon, for di verifikadó di derecho di importashon te ontvanger di Departamento di Impuesto. Römer tabata miembro di direktiva di "Algemeen Curaçaosche Ambtenarenbond", ora esaki e keda funda na 1936. Despues di bandoná servisio públiko e tabata direktor di e empresa Elias A. Römer.
Bourg-la-Reine
Bourg-la-Reine ta un siudat na Fransia ku un poblashon di 20.249 hende.
Elias Römer
Biografia
Na 1936 Römer tabata kofundadó, sekretario di e promé direktiva i desde 1937 te 1942 presidente di Partido Katóliko Kòrsou (KVP). Na 1937 e tabata entre e promé kandidatonan katoliko pa postulá nan mes pa e promé elekshon pa Parlamento Kolonial. Ku elekshon di 1941 e ta drenta parlamento; kuater aña despues e ta mantene su asiento. Römer a sirbi komo e di tres presidente di parlamento entre 1947 i 1949. Konforme proposishon di formadó Moises Frumencio da Costa Gomez el a keda nombrá na 1949 komo miembro di Kolegio General Ehekutivo (College van Algemeen Bestuur), e tempu ei un funshon komparabel ku esun di un minister den un gabinete.
Römer a ser kondekorá komo Kabayero ("Ridder") den Orden di Oranje-Nassau na 1949. E tabata kasá ku Antonia Chafman Arredondo i huntu nan tabatin kuater yu hòmber i dos yu muhé. Su yu hòmber Amado Römer (1921-2010), tabata e konosido religioso ku tabata lucha pa hustisia sosial na Kòrsou. Rondoná pa su yunan Jai Römer a fayesé dia 9 di sèptèmber 1957 na edat di 66 aña.
10 di aprel
10 di aprel ta e di 100 dia di aña (101 den un schrikkeljaar) riba e kalènder gregoriano. Ta resta 265 dia pa sera e aña.
26 di sèptèmber
26 di sèptèmber ta e di 269 dia di aña (270 den un schrikkeljaar) riba e kalènder gregoriano. Ta resta 96 dia pa e aña terminá.
Frishidèr
Un frishidèr ta un aparato pa warda kuminda i bibida i ku ta regulá e temperatura paden pa ta mas frieu ku esun pafor. Antes no tabatin frishidèr pasobra antes ainda hende nan no a pensa di krea koriente i un frishidèr mester di koriente i hopi kos mas. Un frishidèr ta un nesesidat den tur kas pasobra tin sierto kuminda ku mester di frialdat sino ta putri. E inventor di e frishidèr tabata Oliver Evans. Evans a nase dia 13 di sèptèmber 1755 y na aña 1805 ta diseña su frishidèr. Sinembargo ta William Cullen a deskubri e frishidèr prome, pero e no a sigui ku su idea di traha frishidèr; esei a sosode na aña 1748.
Tambe tin frishidèr pa uzo industrial.
25 di yanüari
25 di yanüari ta e di 25 dia di aña riba e kalènder gregoriano. Ta resta 340 dia (341 den un schrikkeljaar) pa sera e aña.
Literatura den interlingue
Literatura Interlingue a eksistí for di e kreashon di interlingue na 1922 pa Edgar de Wahl. Aunke e ta konsistí en gran parti di kuentanan kortiko i tradukshonnan publiká den e revista sentral di e idioma, Cosmoglotta, tambe tin novela kompletu i antologia di poesia, partikularmente di outornan manera Vicente Costalago, Jan Amos Kajš i Jaroslav Podobský.
Segun e oksidentalista spaño Vicente Costalago generalmente por supdividí historia di literatura di interlingue den kuater sekshon:
Ehempel
''Li material civilisation, li scientie, e mem li arte unifica se plu e plu. Li cultivat europano senti se quasi in hem in omni landes queles have europan civilisation, it es, plu e plu, in li tot munde. Hodie presc omni states guerrea per li sam armes. Sin cessa li medies de intercomunication ameliora se, e in consequentie de to li terra sembla diminuer se. Un Parisano es nu plu proxim a un angleso o a un germano quam il esset ante cent annus a un paisano frances.''
RKSV Scherpenheuvel
RKSV Scherpenheuvel (ofisialmente Rooms Katholieke Sport Vereniging Scherpenheuvel) ta un klup di futbòl di e bario di Scherpenheuvel (Skèrpènè) di Willemstad, Kòrsou.
E klup a wòrdu fundá dia promé di yanüari 1933 i a titulá kampeon di Kòrsou na 1965 i 1969. Na 1967 e ta gana e Kopa antiano, e kampeonato di Antias Hulandes. Ku esaki e ta pasa pa partisipa den e CONCACAF Champions' Cup na 1968, unda den e promé ront el a keda derotá dor di SV Transvaal di Sürnam (1-1, 1-3). Ku frekuensia e klup a yega di hunga den e Sekshon Amatùr, pero desde 2015 ta hunga atrobe den e Sekshon Pagá. Kolónan di e klup ta bèrdè-korá.
Lista di Honor
Kopa antiano: 1
Kopa ABC: 1
Manuel Piar
Manuel Carlos María Francisco Piar  (☆ 28 di aprel 1774 na Willemstad – † 16 di òktober 1817 na Angostura (Venezuela), tabata un yu di Kòrsou ku a bira alto komandante di e ehérsito venezolano durante e guera di independensia di Venezuela. Den historia venezolano e ta rekonosí komo Libertador di Guayana i komo "general invikto" despues di bringa 24 bataya sin derota.
E tabata yu di Fernando Alonso Piar y Lottyn, un piloto marítimo spaño di Islanan Kanaria i e afro-kurasoleño Maria Isabel Gomez. Piar a lanta na Otrobanda den bisendario di Rifwaterstraat. Apesar di su orígen humilde e ta logra pa desaroyá su mes i pa dominá diferente idioma. E tabata enbolbí na 1803 den e esfuerso eksitoso pa nenga e invasornan ingles entrada na Kòrsou i na 1805 den e rebelion di katibu na Haiti.
Watty Vos
Edgar Joaquin (Watty) Vos (☆ 16 di augustus 1937 na Oranjestad - † 6 di januari 2001 na Houston) tabata un politico Arubiano. E tabata minister di Husticia y Salubridad di 1986 te 1989 y minister di Husticia y Obra Publico di 1994 te su fayecimento dia 6 di januari 2001. Previamente e tabata minister di Antias Hulandes i vicepremier den Gabinete Evertsz di 1973 pa 1975.
Biografia
Watty Vos a nace dia 16 di augustus 1937, na Weststraat 16 den Rancho, un bario historico di Oranjestad. E tabata e di 4 for di 5 yiu di e pareha Salomon y Genoveva Vos-Tromp. Como studiante Watty a bay St. Dominicus College. Despues di caba MULO na 1955 ela drenta servicio di Teritorio Insular di Aruba. Vos a continua studia, obteniendo su diploma di adjunct-commies y abogado na 1970.
Den añanan 1950 y 1960 Vos tabata activo den deporte di futbol. E tabata hungado y miembro di directiva di SV Aruba Juniors y internacionalista den e seleccionnan tanto di Aruba como Antias. E tabata forma parti di e seleccion Antiano dia e seleccion a gana na Cuba e medaya di plata despues di Costa Rica y tambe ora el a logra medaya di plata despues di Mexico durante di e Weganan Centroamericano y di Caribe na Puerto Rico.
Na 1993 Vos a casa cu Tibizay Ureña y hunto nan tin dos yiu. El a fayece dia 6 di januari 2001 na edad di 63 aña den un hospital na Houston (Merca). Pa mas di tres aña e tabata sufri di e efectonan di cancer limfatico. Como minister den funcion ela ricibi e honor di un entiero estatal.
Carera politico
Na aña 1971 Vos ta debuta den politica. E tabata co-fundador di partido MEP, pa cual partido e ta wordo elegi miembro di Conseho Insular na 1971 y miembro di Parlamento di Antias Hulandes na 1973. Di december 1973 te december 1975 e tabata Minister di Husticia y Vice Premier di Antias Hulandes den Gabinete Evertsz, sigui pa diputado di Colegio Ehecutivo di Aruba y alabes miembro di conseho Insular di mei 1976 te februari 1977.
Honor
Vos a wordo condecora como Cabayero ("Ridder") den Orden di Leon Hulandes na 1980 y a promove na 1990 pa Comendador ("Commandeur") den Orden di Oranje-Nassau. E scol di polis na San Nicolas den bario di Lago Heights, funda na 1975 pa Watty Vos, ta carga su nomber "Politie Opleidingsinstituut Edgar Joaquin (Watty) Vos".
Laicam How
Laicam Jocette Clarensa How (☆ 28 di mart 1964) ta un karateka di Kòrsou. E tabatin un karera internashonal eksitoso den karate, tantu bou di bandera di Hulanda komo bandera di Antias Hulandes i mas despues Kòrsou.
Bida i karera
Laicam How a lanta na Kòrsou. Ku 13 aña el a kuminsa trein karate na e sportschool di Junior Millerson, kende tabata kampeon mundial. Na 1980 i 1983 el titula kampeon (femenino) di wadokai, un estilo di karate introdusí na Kòrsou pa Millerson. Na 1985 el a titulá kampeon (femenino) di karate di Kòrsou. E mesun aña e ta muda pa Hulanda pa kontinua ku su estudio na MEAO. Einan el a drenta den e skol di Ludwig Kotzebue, eks-kampeon mundial surnameño-hulandes di karate.
Bou bandera di Hulanda el a kompetí den varios kampeonato na Oropa, entre otro den kampeonato hulandes unda na 1987 e ta gana e medaya di plata, terminando despues di Guusje van Mourik. Den e kampeonato oropeo na 1989 na Titograd, Yugoslavia e ta konkistá e medaya bròns den kategoria kumite +60 kg; e medaya e ta komparti ku Silvia Wiegaertner di Alemania. Na 1991 Karate Bond Nederland ta duna homenage na How komo 'deportista di aña', kategoria dama.
Representando Antias Hulandes e tabata miembro di delegashon na Kampeonato Mundial Karate na Kairo (Egipto) na 1988 i na Kota Kinabula (Malasia) na 1994. Na Malasia el a keda eliminá den e promé rond di kategoria te 60 kg; Antia si ta logra konkistá su promé medayanan mundial den karate, esta uno di plata riba nòmber di Dudley Josepha i uno di bròns pa e tim maskulino. Na apertura di e evento How tabata e portador di e bandera di Antia Hulandes.
Despues di a muda bèk pa Kòrsou e ta konkistá plata den Weganan Suramerikano di 1994 na Valencia, Venezuela. Durante Weganan Panamerikano 1995 na Argentina e la kontinuá ku bròns den kategoria kumite +53 kg; e medaya aki e ta kompartí ku Maria Silvera di Uruguay. E mesun aña How ta wòrdu proklamá deportista femenino di aña dor di Federashon Deporte i Olímpiko Kòrsou (FDOK).
Desde añanan 2010 e ta coach di e selekshon di karate di Kòrsou. Na 2023 el a drenta e salon di fama di Federashon di Deporte di Kòrsou.
Isabelle de Charrière
Isabelle de Charrière (20 di oktober 1740 – 27 di december 1805), tabata un escritora den idioma frances den tempo di Iluminacion, conoci pa su cartanan, pamfletanan, musica y obranan teatral.
Bida
De Charrière a nace Isabelle van Tuyll van Serooskerken na Slot Zuylen, un kasteel na Zuilen, cerca di Utrecht, Hulanda. E tabata e yiu mayor di shete yiu, di mayornan Diederik Jacob van Tuyll van Serooskerken (1707–1776) y Jacoba Helena de Vicq (1724–1768). Su famia tabata rico y tabatin cas na diferente parti di Hulanda.
El a casa cu e ex docente di su ruman homber, Charles-Emmanuel de Charrière de Penthaz (1735–1808). E pareha a muda pa pero tabata pasa hopi tempo na Geneve y Paris. De Charrière a hereda hopi placa di su mayornan, cu a traha nan rikesa pa gran parti den e companianan Hulandes cu a nace y crece for di sclabitud. Como adulto De Charrière a duna critica riba e hecho aki den su trabou como autor. A pesar di e critica aki, De Charrière a keda doño di diferente plantage na Surinam durante su bida.
Educacion
De Charrière a bay studia na Ginebra, Suisa na 1750. Esaki tabata algo extraordinario pa muchanan den e tempo aki, specialmente pa mucha muher. E oportunidad aki pa studia a bin danki na e privilegio financiero y opinionnan liberal di su mayornan. El a studia idiomanan y musica, pero tambe matematica y fisica. Como cu e tabata jong y den e temporada aki e tabata papia Frances so, e mester a siña Hulandes atrobe unabes cu el a bay Hulanda bek. Frances a keda su idioma preferi y el a skirbi hopi di su obranan den e idioma aki.
Critica
Den su obranan, De Charrière a duna critica riba diferente tema cu den su tempo tabata controversial. El a duna critica riba, por ehempel, e diferencia entre educacion cu yiunan homber ta ricibi versus educacion cu yiunan muhe ta ricibi. Durante De Charrière su bida y despues di su fayecemento ainda, tabata comun cu e yiunan homber den famia lo ricibi educacion den diferente materianan, mientras e yiunan muhe lo ricibi educacion specificamente pa hende muhe. Nan lo haya les di musica, moda y cuido di cas, mientras cu nan rumannan homber lo haya les di matematica, fisica, filosofia y otro materianan. Mucha muhenan lo ricibi educacion cu ta prepara nan pa ta pareha matrimonial. Esaki tabata e norma den e circulonan cu De Charrière tabata frecuenta, cu tabata circulonan di clase halto y famia di placa. De Charrière no ta conoci pa a duna critica riba e diferencianan entre hende muhe y hende homber den otro clasenan social.
Iyo Pimentel
Isaías Samuel (Iyo) Pimentel (☆ 16 di febrüari 1933 na Willemstad - † 26 di yüni 2017 na Kòrsou) tabata un tenista internashonalista kurasoleño-venezolano. E tabata aktivo di 1952 te 1974, partisipando den torneonan internashonal ront mundu. El a gana seis título profeshonal den single i na 1961 a alkansa e kuarto final single den e kampeonato mundial di Wimbledon.
Biografia
Iyo Pimentel a nase i lanta den bario di Skaló. Su mayornan tabata venezolano; su ruman Ramon tabata hunga tènis. E tabata hunga beisbòl i tabata picher pa Los Tigres. Aunke futbòl tabata su deporte favorito tènis tambe tabata atraé. Ku dies aña el a kuminsa praktika tènis i tabata frekuentá Curaçao Sport Club (CSC), ku e tempu ei tabata situá den Skaló. Ku diestres aña el a titulá kampeon hubenil di Kòrsou i ku diesseis aña kampeon klase A. Despues el a representá e isla, entre otro na Mexico, Sürnam i den torneonan sentroamerikano.
Despues di su karera deportivo el a regresa Kòrsou i durante 25 aña a duna les na hubentut di CSC, awendia situá na Damacor. Despues di un kaida el a stop di hunga na 1999.
Iyo Pimentel a fayesé na su isla natal dia 26 di yüni 2017 na edat di 84 aña.
Honor
Na su honor a duna su nòmber na un di e kanchanan di CSC i un kaya den bario di Zapateer a keda batisá "Kaya Isaias Iyo Pimentel". Desde dékada 1980 ta organisá na Kòrsou e torneo di tènis: "Kopa Iyo Pimentel".
Servisio di Reino Hulanda Karibense
Servisio di Reino Hulanda Karibense of RCN (hulandes: Rijksdienst Caribisch Nederland; ingles: Rijksdienst Dutch Caribbean), ta un sekshon di e gobièrnu sentral hulandes i un forma di kooperashon entre su diferente ministerio ku ta trata asuntunan tokante e entidatnan públiko karibense di Boneiru, Sint Eustatius i Saba, konosí huntu komo Hulanda Karibense (Caribisch Nederland). Servisio di Reino Karibe Hulandes ta resorta bou di direktorado-general Gobernashon i Relashonnan den Reino di Ministerio di Asuntunan Interno i Relashonnan den Reino.
Dick Drayer
Previamente Drayer a traha pa Omroep MAX, NTR i NRC Handelsblad na Hulanda. E ta doño di Persbureau Curaçao, un agensia di prensa ku ta prepara buletinnan di notisia pa emisoranan na Kòrsou i ku ta traha estrechamente ku otro organisashonnan di media na Kòrsou i e otro islanan di eks-Antias Hulandes.
7 di febrüari
7 di febrüari ta e di 38 dia di aña riba e kalènder gregoriano. Ta resta 327 dia (328 den un schrikkeljaar) pa e aña terminá.
Dick Drayer
Na 2006 Drayer a muda pa Kòrsou – pais di orígen di su eks-kasá – pa traha pa algun emisora i korant. Na 2008 e ta wòrdu elegí periodista di aña. Banda di su trabou pa e media na Hulanda, Bélgika (parti hulandes) i Alemania komo korespondiente den estranheria, e ta sirbi varios organisashon di prensa karibense, manera Èxtra, e korant mas grandi di Kòrsou i ABC-media ku artíkulo i reportahe oudiotorio i televisá. Desde 2018 e ta traha tambe pa e agensia di prensa Associated Press i e korant The Wallstreet Journal na Merka.
Drayer ta biba na Willemstad i tin dos yu.
Gilbert Senchi
Gilbert Senchi (☆ 1969 na Pereira, Colombia) ta un escultor Arubano, specialisa den arte conmemorativo. E ta internacionalmente reconoci y conoci na Aruba pa su diferente obra di arte publico.
Bida
Gilbert Senchi a lanta na San Nicolas, unda su mayornan tabatin cuater bar. Despues di caba su enseñansa secundario na International School of Aruba el a bay studia finansa internacional na Western New England University den area di Boston, Merka. Na universidad el a sigui tambe cursonan di historia di arte. El a cuminsa studia ley na Universidad di Aruba na inicio di dekada 90, prome di a drenta den mundo di arte.
Senchi ta un escultor avanguardista cu ta traha obranan di hero y brons. E ta traha for di su tayer na Bogota y tabata pasa temporada na Europa, entre otro pa training, den su estudio na Berlin, Alemania y na Manchester, Inglatera. Su prome instalacion, cu a wordo exhibi den e exposicion special na ocacion di e bishita di e pareha real hulandes, principe Willem-Alexander y princesa Maxima na 2002, a haci furor. E instalacion tabata traha di tubonan di hero deshaci, procedente di refineria Lago. Senchi a sigui participa na varios exhibicion den grupo na Aruba y pafo, entre otro "ArtiAruba" na Amsterdam na 2008. Hopi di su obranan ta forma parti di coleccionnan priva na Merca, Sur America y Europa. Na 2018 Senchi a diseña pa AHATA un escultura simbolico di brons representando un cocolishi, cual anualmente ta wordo otorga na e ganadonan di e AHATA Excellence Awards. E obra "Cocolishi di Bucuti" ta un instalacion cu un grandura di 1.5 x 1.4x 2.8 m y un peso di 430 kg, traha pa e lobby di Bucuti & Tara Beach Resort. Sinembargo na april 2020 el a wordo instala riba e rotonde en frente di e hotel.
Riba encargo di gobierno di Aruba el a traha varios instalacion massivo pa enbeyece e espacio publico. Na 2013 Senchi, hunto cu Fernando Vermeer, a wordo selecciona pa traha un monumento na memoria di piscadonan perdi riba laman. E monumento riba Governor's beach, banda di Wilhelminapark, ta un combinacion di metal y marmer cu ta representa e compas di mundo cu e strea cora di Aruba su bandera. Den e base di e monumento tin graba e nomber di e 42 piscador perdi riba laman. Dia 28 di juni 2018 a devela e estatua di brons “Lolita”, na memoria di Lolita Cremony (1918-1987), un personahe colorido y simbolico di San Nicolas. E estatua ta situa en frente di Museo Comunitario di San Nicolas. Na 2022 el a haya encargo pa e monumento di Tino Ruiz, polis cu a fayece heroicamente na 2017 eherciendo su trabou y pa e obra "Driekiel" pa coloca na un rotonde.
Banda di su actividadnan como escultor Senchi tabata activo como doño y/of curator di galerianan di arte. Na 2004 el a habri "South End Art Gallery" na San Nicolas, unda a exhibi entre otro obranan di Charles Brouns jr. y su yiu Carlito Brouns III. E tabata curator di Mar Azul Art Gallery y Oranjestad Kunsthuis, ambos na Oranjestad. Mas recien el a fungi como director di Oranjestad Filmhuis y ta miembro di directiva di e fundacion pa arte publico, ARTopia.
Principe Felipe
Principe Felipe (Philip Mountbatten; n. 10 di juni 1921, Corfu - f. 9 di april 2021, Windsor) tabata un principe di Grecia y Dinamarca y e casa di reina Elizabeth II di Reino Uni desde 1947 te na su morto. Desde e dia di su matrimonio e ta carga e titulonan di duke di Edinburgh, conde di Merioneth y baron Greenwich. Na 1957 ela bira alaves principe di Reino Uni. Na bida e tabata conoci na Reino Uni como principe Felipe, duke di Edinburgh.
Partido Boneriano Sosial
Partido Boneriano Sosial (PABOSO), hulandes: Patriottische Unie van Bonaire, tabata un partido polítiko na Boneiru. Su ideologia tabata sosial-demokrata.
Historia
E partido a wòrdu fundá dia 7 di novèmber 1989 pa Nochi Willems i Rodger Gijsbertha, dos disidente di PDB i abogado Michiel Bijkerk. Tur tres fundadó a sirbi den e promé direktiva ku Nochi Willems, un eks-maestro di skol, den funshon di presidente.
Na 2002 Paboso a partisipa den elekshon pa Parlamento di Antias Hulandes, pero ku solamente 1.0% di e votonan no a logra optené ningun asiento.
14 di ougùstùs
14 di ougùstùs ta e di 226 dia di aña (227 den un schrikkeljaar) riba e kalènder gregoriano. Ta resta 139 dia pa e aña terminá.
Universidat Catolico di Louvain
Universidat Katoliko di Louvain (Université catholique de Louvain, UCLouvain) ta un skol akademiko situa na Louvain, Wallonie, Bélgika.
SV Deportivo Nacional
SV Deportivo Nacional (oficialmente Sport Vereniging Deportivo Nacional), tambe conoci como Nacional o Bad Boys, ta un club di futbol di e bario Noord na Aruba. E club ta conta cu masomenos 200 hungado y ta activo den tur liga di futbol Arubano incluso e liga veterano. Fin di 2015 el a inaugura su propio veld deportivo na Alto Vista.
SV Deportivo Nacional a ser funda dia 15 di maart 1970. Presidente di e club ta Silo Brete y entrenador ta Dreyer Bracho.
Lista di Honor
Division di Honor: 5 Copa Betico Croes Copa ABC: 1
1914
A sosodé
Yanüari
Aprel Mei
Partido Alternativa Real
Partido Alternativa Real (PAR), antes konosi komo Partido Antiá Restrukturá te aña 2016, ta un partido polítiko na Kòrsou. E nòmber nobo a wòrdu introdusi a base di e kambio den e relashonnan estatal den Reino Hulandes riba dia 10 di òktober 2010. PAR ta e di dos partido mas grandi den Parlamento di Kòrsou, okupando kuater asiento desde e elekshon di 2021. Den e prome parlamento di Kòrsou, institui na 2010 despues di e disolucion di Antia Hulandes, PAR tabata e partido mas grandi ku ocho asiento. E partido a wòrdu fundá na 1993 despues di e referèndum estatal unda e poblashon di Kòrsou den gran mayoria a ekspresá di ta na fabor di mantenshon i restrukturashon di Antias Hulandes.
1914
A sosodé
Yüni
Partido Alternativa Real
Dirigente di partido
Promé minister: Presidente di partido:
1914
A sosodé
Yüli Ougùstùs Sèptèmber
Òktober
Novèmber
Desèmber
A nase
Yanüari
Febrüari Mart
Aprel
Mei
Yüni
Ougùstùs Sèptèmber
Òktober
Novèmber
Desèmber
A fayesé
Yanüari
Febrüari
Mart
Aprel
Mei
Yüni
Ougùstùs
Òktober
Novèmber
Desèmber
Eugene Kingsale
Club
Dia 3 di september 1996 Kingsale a debuta den Liga Mayor Mericano pa Baltimore Orioles, un club unda e tabata bou contract desde 1993 te 2001. El a marca historia como e prome pelotero Arubiano pa hunga den MLB, net 5 dia prome cu e debut di Calvin Maduro. Despues e ta sali pa Seattle Mariners (2001-2002), San Diego Padres (2002) y Detroit Tigers (2003). Despues di a hunga pa algun club di Liga Menor e ta muda pa Hulanda na 2005. Aki e ta hunga pa Almere'90 te ora el a keda severamente lesiona na 2007. Su re-entrada e ta haci na 2008 cu e club di division mayor, Neptunus.
Team di Reino Hulandes
Kingsale ta haci su debut den e team nacional di Hulanda den preparacion pa e campeonato mundial di beisbol di 2003. Durante e campeonato e tabata un di e mihor bateadornan di e ekipo Hulandes. Durante e campeonato mundial di 2005 el a forma parti tambe di ekipo, ku a termina riba e di cuater luga. Durante e Weganan Olimpico di 2004 na Atenas Kingsale ta haci su debut olimpico. Mas despues e ta proclama como e mihor pelotero Europeo di e torneo. Desde e tempo ey e tabatin balor fiho pa e team nacional y a wordo selecciona tambe di nobo pa e Weganan Olimpico di 2008 na Peking.
Durante e World Baseball Classic na 2009 Kingsale a bira e punto di atencion ora el a dal e punto cu a iguala pa Hulanda den di 10 inning y a sigui pa score e punto decisivo den e di dos partido contra e gigante den beisbol Republika Dominikano. Cu esaki Hulanda a gana 2-1 y a clasifica pa e di dos rond di e torneo. Den World Baseball Classic di 2023 Kingsale a fungi como first base coach pa e team di Reino.
Honor
Pa su meritonan den beisbol Kingsale a keda condecora na 2003 como Cabayero (Ridder) den Orden di Oranje-Nassau. Na Aruba el a ricibi su medaya for di man di gobernador Olindo Koolman.
Sociedade Esportiva Palmeiras
Sociedade Esportiva Palmeiras, en breve Palmeiras, ta un klup di futbol di São Paulo, Brazil. E klup a wòrdu lanta na 1914 bao di e nomber Palestra Italia. Esaki a keda kambia na 1942 ora su identidat italiano tabata wòrdu asosiá ku e paisnan axis fo'i Di Dos Guera Mundial. E klup ta hunga den e kolónan bèrdè i blanku i ta un di e klupnan mas popular den e pais. Su rival mas grandi ta Corinthians.
Banco Central di Aruba
Banco Central di Aruba (CBA, na hulandes: Centrale Bank van Aruba) ta e banco central na Aruba cu ta responsabel pa implementacion di e maneho monetario di e florin Arubiano. Ela cuminsa opera dia 1 di januari 1986, fecha cu Aruba su status autonomo denter di Reino Hulandes a drenta na vigor. Previamente Aruba tabata forma parti di Antias Hulandes bou di hurisdiccion di Banco Central di Antias Hulandes (BNA).
8 di febrüari
8 di febrüari ta e di 39 dia di aña riba e kalènder gregoriano. Ta resta 326 dia (327 den un schrikkeljaar) pa e aña terminá.
Aruba na Weganan Olimpico
Aruba, un pais constituyente di Reino Hulandes, tin un comite nacional olimpico, conoci como Comite Olimpico Arubano (COA), cu ta participa na e Weganan Olimpico.
Entre 1986 y 2020 Aruba a participa nuebe biaha na Weganan Olimpico di Zomer den 11 disciplina olimpico un of mas biaha. Na Weganan Olimpico di Winter no a participa nunca. E pais nunca a gana un medaya olimpico. En total 33 atleta (22 masculino y 11 femenino) a participa por lo menos un biaha. Cornelia Melis (atletismo, 1988, 1992), Lucien Dirksz (ciclismo, 1992, 1996), Isnardo Faro (hisamento di peso, 1996, 2004), Davy Bisslik y Roshendra Vrolijk (landamento, 2000, 2004), Jayme Mata (judo, 2012, 2016), Mikel Schreuders (landamento 2016, 2020) y Allyson Ponson (landamento 2016, 2020) ta atletanan cu a participa dos biaha.
Atletanan
Te aña 1986 Aruba tabata forma parti di Antias Hulandes y tabata resorta bou di Comite Olimpico di Antias Hulandes (NAOC; Nederlands Antilliaans Olympisch Comité). Den e periodo 1951-1984 varios atleta Arubiano a forma parti di e team Antiano den weganan olimpico di zomer. Desde 1986 Aruba ta reconoci pa Comite Olimpico Internacional despues cu COA a separa for di NAOC na 1985. Desde 2014 atletanan di ex-Antias Hulandes por representa sea Hulanda of Aruba.
Turko
Turko (na turko: Türkçe) ta e idioma ofisial i e lenga ku ta wordú mas papia na Turkia. Na Chipre i algun munisipio di Nort Macedonia e tambe ta idioma ofisial. Pafor di Turkia e idioma ta wordu papiá dor di minorianan turko establesi na paisnan riba Balkan i Koukasus, manera Irak, Gresia, Bulgaria, Kosovo, Bosnia Herzogovina, Siria, Romania, Moldavia i Azerbaijan. Igualmente e idioma ta wordu papiá dor di un kantidat grandi di imigrante turko bibando den exterior, por ehempel na Hulanda, Bélgika i Alemania.
Richardson
Richardson por referi na:
1913
1913 ta un aña komun ku a kuminsá riba un djárason riba e kalènder gregoriano.
A sosodé
Yanüari
Febrüari Mart
Aprel Mei
Yüni
Yüli Ougùstùs Sèptèmber
Òktober
Novèmber
Desèmber
A nase
Yanüari
Febrüari
Mart
Aprel
Mei
Jim Morrison
James Douglas (Jim) Morrison (n. 8 di desèmber 1943 na Melbourne (Florida) – f. 3 di yüli 1971 na Paris), tabata un kantante, kantoutor i poeta merikano. Huntu ku e pianista Ray Manzarek, e ta funda e grupo rock "The Doors" na 1965 na Venice, California.
11 di aprel
11 di aprel ta e di 101 dia di aña (102 den un schrikkeljaar) riba e kalènder gregoriano. Ta resta 264 dia pa sera e aña.
1913
A nase
Yüni
Yüli
Ougùstùs Sèptèmber
Òktober
Novèmber
Desèmber
A fayesé
Yanüari
Mart
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber
Movementu Futuro Kòrsou
Resultado elektoral
Gerrit Schotte tabata lider di partido entre 2010 i 2020. Despues di su sentensia hudisial na 2018 a bira definitivo el a wòrdu sigui pa Gilmar Pisas.
IPKO
IPKO òf Interparlementair Koninkrijksoverleg ta un plataforma di konsulta strukturá di e parlamento di paisnan di Reino Hulandes: Hulanda, Aruba, Kòrsou i Sint Maarten.
E plataforma ta sirbi komo instrumento pa promove komunikashon direkto i personal entre miembronan di e diferente parlamento den Reino Hulandes. Ta e intenshon pa, atraves di interkambio di informashon y puntonan di bista i mediante reunionnan personal riba varios tema ku ta interesa kada pais, ku por logra mas y mihó komprendimento. Si mas reunion ta nesesario, ta hasi esakinan via videokonferensia. Na final di kada reunion di IPKO ta traha un lista di e puntonan akordá, kual e lider di delegashon di kada pais ta firma. Durante aña e lidernan di delegashon ta monitorea si (t)a kumpli ku tur loke a keda akordá.
Reunion i temanan
E reunionnan di IPKO ta sosodé dos biaha pa aña. Na yanüari e ta tuma lugá den un di e paisnan den Karibe y na yüni e reunionnan ta tuma luga den sala di Eerste Kamer i Tweede Kamer na Den Haag. Promé di inisiá e reunionnan di IPKO ta kustumber pa e delegashonnan di Aruba, Kòrsou i Sint Maarten tene un reunion den konstelashon tripartit.
Pa añanan largu e relashonnan dentro di Reino tabata un tema predominante durante e reunionnan. Temanan sentral entre 2015 i 2020 tabata e introdukshon di un areglo di disputa pa e paisnan di Reino, konosi komo "geschillenregeling", e konsekuensianan di orkan Irma, kambio di klima, metanan di desaroyo sostenibel i e efektonan di e krisis di refugiadonan venezolano. Despues di a surgi e pandemia di COVID ta añadi na 2021 un punto di diskushon importante ku ta e konsepto di ley di reino tokante COHO ("Caribisch Orgaan voor Hervorming en Ontwikkeling"). Un di e temanan nobo na 2023 ta e impakto awendia di e pasado kolonial hulandes i di sklabitut.
Historia
E prome "Contactplan" ta data di aña 1970 ku partnernan Hulanda, Antias Hulandes i Sürnam. Riba inisiativa di presidente di e parlamento sürnameño, Jagernath Lachmon, a realisá un plataforma di konsulta pa evita ku lo surgi problemanan inesesario entre e diferente parlamentonan den Reino. Despues di aña 1975, ora ku Sürnam a haya su independensia for di Hulanda, a sigui e reunionnan entre Hulanda y Antias. Na aña 1986, ora Aruba a haya su status aparte, a bolbe amplia e partnernan na tres. Te ku 6 di yanüari 2006 tabata yama e reunionnan "Contactplan" y despues di esei te ku aña 2010 tabata yam'e "Parlementair Overleg Koninkrijksrelaties" (POK). Despues di e desmantelashon di Antias Hulandes dia 10 di òktober 2010 a forma IPKO di nobo ku e partnernan Hulanda, Aruba, Kòrsou i Sint Maarten.
Na 2008 e plataforma a pidi un komision independiente pa konseho tokante e legitimidat demokratiko di tumamentu di desishon dentro di Reino i e kontrol riba Konseho di Minister di Reino ("Rijksministerraad"). Esaki a resulta na 2009 den un raport di rekomendashonnan pa reforsá e défisit demokratiko riba nivel di Reino.
9 di febrüari
9 di febrüari ta e di 40 dia di aña riba e kalènder gregoriano. Ta resta 325 dia (326 den un schrikkeljaar) pa e aña terminá.
Universidat di Barcelona
Universidat di Barcelona (katalan: Universitat de Barcelona, UB; spaño: Universidad de Barcelona) ta un skol akadémiko públiko situá na Barcelona, Spaña.
E ta wòrdu generalmente mira komo e mihó universidat di Spaña i un di e mas prestigioso universidatnan pafor di mundu di habla ingles.
15 di ougùstùs
15 di ougùstùs ta e di 227 dia di aña (228 den un schrikkeljaar) riba e kalènder gregoriano. Ta resta 138 dia pa e aña terminá.
Universidat di Michigan
Universidat di Michigan ta un skol akademiko situa na Ann Arbor, Michigan, Merka.
Universidat di Aix-Marseille
Universidat di Aix-Marseille ta un skol akadémiko situá na Provence-Alpes-Côte d'Azur, Fransia.
16 di ougùstùs
16 di ougùstùs ta e di 228 dia di aña (229 den un schrikkeljaar) riba e kalènder gregoriano. Ta resta 137 dia pa e aña terminá.
Mark Phillips
Mark Anthony Phillips (n. 5 di òktober 1961 na Georgetown) ta un eks-ofisial militar i politiko guyanes. ) Desde ougùstùs 2020 e ta promé minister di Guyana i promé visepresidente bou di presidente Irfaan Ali. Na 1981 Phillips a gradua na e "Royal Military Academy Sandhurst" na Reino Uni i di 2013 pa 2016 a sirbi komo hefe di staf di e Forsanan di Defensa guyanes.
Pornichet
Pornichet ta un munisipio na kosta west di Fransia, den e departamento Loire-Atlántiko. E tin un poblashon di 11.141 hende (2019).
10 di febrüari
10 di febrüari ta e di 41 dia di aña riba e kalènder gregoriano. Ta resta 324 dia (325 den un schrikkeljaar) pa e aña terminá.
Caquetio
Caquetio, tambe Caiquetio of Caiquetia, tabata e poblashon indígena di e parti nortwest di Venezuela i e Islanan ABC durante e époka di e konkista spaño. Na Venezuela nan tabata biba den estadonan Falcón, Lara, Yaracuy i Apure i ront di Lago di Maracaibo. Despues di e konkista dor di e spañonan nan a hui pa interior di e pais pa evita di wòrdu sklabisá. E indjan Caquetio tabata presente tambe na Aruba, Kòrsou i Boneiru, tempu ku e islanan a wòrdu kolonisá pa promé bes dor di Alonso de Ojeda. Nan lenga, Caquetio, ta pertenesé na e famia di idioma Arawak.
Aruba, Kòrsou i Boneiru
Ora e spañonan a pisa tera na Aruba ront 1500 nan a enkontra e Caquetio na e isla, unda nan tabata biba desde e époka preserámika. Ta probable ku e Caquetionan a migra pa Aruba den boto, traha di tronko, ku nan tabata usa pa piska. E krusadanan desde e península di Paraguaná na Venezuela, 27 kilometer di Aruba via lama habri, tabata posibel ku kanoanan smal konstruí pa e Caquetio di Venezuela.
Ruta Tula
Ruta (di) Tula ta un ekskurshon di konvoi na Kòrsou ku desde 1998 anualmente ta wòrdu organisá ront dia 17 di ougùstùs.
Club Social y Deportivo Colo-Colo
Club Social y Deportivo Colo-Colo, miho conoci como Colo-Colo, ta un club di futbol di e ciudad di Santiago di Chile. Nan a fund'e dia 19 di april 1925.
Ruta Tula
Desde 1985 a proklamá e fecha 17 di ougùstùs komo Dia di lucha pa libertat na Kòrsou anto a habri na Otrobanda e Parke di Lucha pa Libertat, unda tin desde 1998 e monumento di konmemorashon Desenkadená, diseña pa Nel Simon.
Ruta di Tula ta kuminsa na Lanthùis Kenepa unda Museo Tula ta establesí desde 2007 i ta pasa e lugánan unda e rebelion di katibu di 1795 enkabesá pa Tula a tuma lugá. Na algun sitio importante aktornan ta rebibá historia mediante presentashonnan di teatro, deklamashon, baile i kanto. Desde 1998 e organisashon ta den man di Plataforma Bèrdat Históriko.
Na 2022 tabata e promé bes ku un delegashon hulandes di Tweede Kamer tabata presente durante e konmemorashon.
Konmemorashon na Hulanda
Den kuadro di e di 225 aniversario di e rebelion e asosiashon Antaru (Antia i Aruba) na Tilburg a organisá na 2020 un "Ruta Tula di Tilburg", ku a kore di Wilhelminapark te Vrijheidspark.
Gabinete Wever-Croes I
Gabinete Wever-Croes I tabata un gabinete di Aruba di 17 di november 2017 te 20 di september 2021. E tabata e prome gabinete bou liderazgo di Evelyn Wever-Croes. E tabata e di cuater prome-minister di Aruba, e di dos prome-minister representando partido MEP y e di prome prome-minister femenino.
E gabinete tabata un coalicion entre e partidonan MEP, POR y RED cu sosten di 12 asiento den parlamento di Aruba. E tabata e prome gabinete den cual POR y RED ta carga responsabilidad di gobernacion. Dia 30 di maart 2021, net seis luna prome cu eleccion, henter e gabinete ta entrega retiro, incluso Andin Bikker cu ya a distancia su mes di POR, debi na un investigacion penal cu a start pa cu malversacion cu fondo di gobierno den e fraccion di POR den parlamento.
Formacion
Na eleccion parlamentario di Aruba 2017 di dia 22 di september e partido di gobierno AVP ta perde cuater asiento y cu esaki su mayoria absoluto. Prome-minister Mike Eman ta anuncia su retiro como lider di partido. Gobernador Alfonso Boekhoudt ta apunta Evelyn Wever-Croes, pa forma un gabinete nobo apesar cu AVP a logra mas voto cu MEP. Un luna despues e formador ta entrega su encargo cu un lista di mandatario. E cantidad di puesto ministerial ta wordo reduci di nuebe pa ocho, sinembargo e reduccion aki no ta henteramente conforme e promesa di eleccion di MEP den cuadro di bahamento di gasto.
Otro puesto
E puesto di Minister plenipotenciario no ta un funcion di gabinete, sino ta resorta bou di Ministerio di Asuntonan General.
CONCACAF Nations League
CONCACAF Nations League (pap: Liga Nacionnan di CONCACAF) ta un competencia internacional di futbol di CONCACAF, e confederacion di futbol di e zonanan dentro y rond di Norte America, Centro America y un parti di Sur America.
A lansa e torneo na 2018, pa remplasa e weganan di amistad entre paisnan. E prome edicion di e competencia a tuma luga durante temporada 2019/2020. Previamente entre september 2018 y maart 2019 a hunga un torneo clasificatorio pa cada pais determina den cua division e lo cuminsa.
Perucho Koolman
Pedro José Celestino (Perucho) Koolman (☆ 19 di mei 1933 na Willemstad) ta un eks-futbolista kurasoleño-hulandes i internashonalista ku e selekshon nashonal di Antias Hulandes. E tabata hunga komo defensor.
Na 2018, Koolman a re-aparese brevemente riba tarima públiko, bistiendo su kamisa di antes.
Universidat Cornell
Universidat Cornell (ingles: Cornell University) ta un skol akadémiko situá na Ithaca, New York, Merka.
Barcelona
Barcelona ta e di dos siudat mas grandi di Spaña. Solamente e kapital Madrid tin mas habitante. E ta situá den zona nortost di e pais na kosta mediteraneo. Barcelona ta e kapital di e region outónomo (comunitat autònoma) di Katalunia i di e provinsia Barcelona. E siudat tin un poblashon di 1.636.732 (2021) habitante i un superfisia di 101,4 km². Den e área metropolitano di Barcelona (siudat i su urbanisashon) ta biba 6.842.771 (2017) persona.
17 di ougùstùs
17 di ougùstùs ta e di 229 dia di aña (230 den un schrikkeljaar) riba e kalènder gregoriano. Ta resta 136 dia pa e aña terminá.
Wever
Ă
Wever por referi na:
Stichting Onderwijs Combina
Stichting Onderwijs Combina (abrevia: SOC) ta un fundacion na Aruba cu ta ofrece enseñansa priva na Hulandes y bilingual Hulandes-Ingles. Funda na aña 1994 y cuminsando oficialmente 21 di augustus 1995 cu e scol basico "De Schakel", nan ta ofrece enseñansa na nivel peuter na Prikichi Peutergroep, enseñansa nivel kleuter y basico na De Schakel y enseñansa nivel MAVO/HAVO/VWO na Schakel College. De Schakel tin alrededor di 430 studiante tur aña.
Universidade do Estado de Minas Gerais
Universidade do Estado de Minas Gerais (UEMG) ta un skol akademiko situá na Brazil.
Valderrubio
ta un pueblo di Granada.
Sung Jae-ki
{Variante|c}}
Sung Jae-ki (koreano:성재기 chines:成在基) (n. 11 di sèptèmber 1967 - f. 26 di yüli 2013) tawata un aktivista surkoreano di derechi di homber i un anti-feminista i un filósofo liberal. Na 2008, e tabata fundadó i promé presidente di e Man of Korea Association (남성연대 男性連帶). Na 2013, e ta kometé suisidio na Seoul.
Plantashi Kenepa
Plantashi Kenepa of Plantashi Knip ta un plantashi ku bestia di kría den Bandabou na Kòrsou. El a wòrdu fundá na 1693 of 1694. Dia 17 di ougùstùs 1795 a kuminsa aki e e rebelion di katibu dirigí pa Tula.
Suzanne Perlman
Suzanne Perlman (n. 18 di òktober 1923 na Budapest - f. 26 di ougùstùs 2020 na London) tabata un pintor húngaro-hulandes. El a kosecha fama ku su portrètnan ekspreshonista i kuadronan paisahista i ta wordu konsidera komo artista antiano, aunke ela produsi obranan den tres kontinente. .
Biografia
Suzanne Sternberg a nase na Budapest den un famia hudiu ortodokso, ku tabatin un galeria di arte i antik. Na edat di 17 aña e ta kasa ku un komersiante hulandes, Henri Perlman i ta bai biba na Rotterdam. Ku e menasa di persekushon nazi nan ta hui di Oropa logrando pa subi un barku dia 22 di yüni 1940 na Bordeaux, Fransia rumbo pa Kòrsou.
Kòrsou
Na Willemstad e pareha ta habri "Fanny Shop", un negoshi na Hendrikplein ku tabata bende arte, souvenir i obhetonan antik. Henri i Suzanne Perlman ta haya tres yu homber. Banda di traha den e negoshi Suzanne Perlman tabata reportero pa Reuters y tabata skirbi resensia di arte i músika. E ta kuminsa pinta usando e piso riba e tienda komo su tayer. Despues di Guera Mundial II e ta bay studia na e skol di arte di Universidat di Columbia na New York, Instituto Allende na Mexico i Saint Martin's School of Art na London. Komo ku e no tabata por komunika adekuadamente na Papiamentu su obranan tabata sirbi komo vehíkulo pa ekspresa su apresio pa e isla i su poblashon. Inspirá pa Van Gogh e tabata ser atraí pa e hende humilde i trahadó, pintando portrèt di entre otro bendedó riba kaya, hungadó di domino riba kaya, bailadó ritual i tokadó di tambú. E ta desaroyá un estilo ekspreshonista i tabata usa kolónan buyá, espesialmente den su obranan inisial. Durante su tempo na Kòrsou e ta wòrdu selekshona den dekada 60 pa partisipa na tayer bou guia di Oskar Kokoschka na Salzburg.
New York
Desde fin di añanan sesenta e ta muda pa New York, unda e ta kontinua su estudio na Art Students League of New York komo alumno di Sidney Gross, artista i pintor merikano. E ta profundisa su mes den e movimentu di ekspreshonismo abstrakto i tabata traha obranan abstrakto den kual ainda tabata radia e palet kolorido di Kòrsou.
London
Despues di e morto di su kasa na 1983 Perlman ta bai biba na London serka di su famia. E mudansa ta trece un renasimentu den su bida i su pintamentu. Tema di su pinturanan tabata London su parkenan, kamindanan yen trafiko, bida nokturno i su bistanan arkitektóniko.
Perlman a keda aktivo komo pintor te su morto na e edat di 96 aña na 2020. Na 2009 e ta wordu dekorá komo ofishal den Orden di Oranje-Nassau.
Ekshibishon
Na 1961 e tabatin su promé ekshibishon solista den Museo di Kòrsou. Despues a sigui ekshibishonnan na London (1967), Puerto Rico (1968), Gouda (1970) i Paris (1971), unda e ta risibí e "Prix La France Afrique" pa su obranan ekshibí. Na 1982 tin un di dos ekshibishon na Museo di Kòrsou na okashon di e 250 aña di eksistensia di e snoa di Willemstad, Kòrsou. Mas despues su obranan a wòrdu ekshibí entre otro na Merka, Venezia i na London, unda na 2018 a tene un exposishon retrospektivo di su obranan den e sentro kultural ‘Dutch Centre’.
Kolekshon
Su obranan ta representa den e kolekshon priva di Prinsesa Beatrix i den kolekshonnan di varios museo, entre otro:
13 di mart
13 di mart ta e di 72 dia di aña (73 den un schrikkeljaar) riba e kalènder gregoriano. Ta resta 293 dia pa sera e aña.
12 di aprel
12 di aprel ta e di 102 dia di aña (103 den un schrikkeljaar) riba e kalènder gregoriano. Ta resta 263 dia pa sera e aña.
CRKSV Jong Holland
CRKSV Jong Holland (ofisialmente Curaçaose Rooms Katholieke Sport Vereniging Jong Holland) ta un klup di futbòl na Willemstad, Kòrsou ku ta milita den Liga Kòrsou. E klup ta konosí tambe komo e Trikolornan. Na Kòrsou, e ta e di dos klup mas bieu i e ekipo mas éksitoso despues di SUBT. E ta e úniko klup eksistente ku for di e promé kampeonato ofisial di Kòrsou na 1923 a forma parti di e divishon superior.
Jong Holland a wòrdu fundá dia 15 di yüli 1919 pa frater Richardus i frater Alardus, ku tabata Fraters di Tilburg di St. Vincentiusschool na Otrobanda. E tabata un di promé klupnan pa afilia na CVB despues ku esaki a ser funda dia 23 di mei 1921. Na 1923 e klup a partisipa pa promé bes na un torneo organisá pa CVB, terminando na di tres lugá den e divishon superior i na promé lugá den e di dos divishon. Desde 1926 el a sali viktorioso den e liga mas altu na diesseis okashon. Jong Holland tabata e promé ekipo pa bai ku e Kopa antiano, ku a ser disputa pa promé bes na 1960. Apesar di su éksito na kas e klup nunka no a yega e fase final di e CONCACAF Champions' League, kedando kada bes elimina durante e fasenan promé. Den kurso di añanan Jong Holland a produsi varios hungadó talentoso ku a defende e honor di Kòrsou i Antia Hulandes riba velt di bala.
Lista di Honor
Liga Kòrsou: 16
Kopa antiano: 5
Kopa ABC:
Kopa MCB: 1
13 di aprel
13 di aprel ta e di 103 dia di aña (104 den un schrikkeljaar) riba e kalènder gregoriano. Ta resta 262 dia pa sera e aña.
Riohacha
Riohacha ta un munisipio kolombiano i kapital di e departamento di La Guajira. E ta situá den region nort di Colombia na boka di riu Rancheria i Laman Karibe. E siudat a ser fundá pa e konkistadó aleman, Nikolaus Federmann, dia 6 di ougùstùs 1535. Riohacha a atkeri e status di munisipio na 1954 i na 1964 esun di kapital di La Guajira. E tabata konta 136.183 habitante na 2005.